George Clooney
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
George Clooney er en filmskuespiller, produsent, manusforfatter og regissør fra USA. Han har vunnet mange titalls filmpriser, deriblant to Oscar og fire Golden Globe, og er en av samtidens største og best betalte aktører i Hollywood.
Clooney er særlig kjent for sine mange samarbeidsprosjekter med både Steven Soderbergh og Coen-brødrene. Fra komedie til drama Han begynte karrieren i TV i 1984, og hadde roller i Roseanne (1988–1991) og Bodies of Evidence (1992–1993) før gjennombruddet kom med rollen som Dr. Ross i E.R. (Akutten, 1994–1999).Clooney mestret overgangen både fra TV til film og fra å være et sexsymbol til å bli en respektert skuespiller. I 1990-årene ble han en av Hollywoods trekkplastre, med så forskjellige roller som kriminell skyteglad i tospann med Quentin Tarantino i From Dusk Till Dawn (1996), som Batman i Batman & Robin (1997), offiser i Terrence Malicks The Thin Red Line (Den tynne røde linjen, 1998), bankraner i Out of Sight (Utenfor rekkevidde, 1998), offiser i Golfkrigen i Three Kings (1999) og rømt fange i Coen-brødrenes sørstatskomedie O, Brother Where Art Thou? (2000). Politikk og regidebut På begynnelsen av 2000-tallet begynte Clooney å markere seg som en politisk aktivist, noe som ga utslag i mange av filmprosjektene han var involvert i, både som produsent, regissør og skuespiller.Det mangeårige samarbeidet med Soderbergh ble innledet med Ocean's Eleven (2001; oppfølgere i 2004 og 2007). Clooney regidebuterte med Confessions of a Dangerous Mind (2002) og fikk ros for sin film Good Night, And Good Luck (2005), om den liberale TV-journalisten Edward R. Murrow. Den ga ham tre Oscar-nominasjoner: beste birolle, beste regi og beste originalmanus. Stor bredde Han vant deretter en Oscar for sin birolle i Stephen Gaghans Syriana (2005), og fortsatte videre å veksle mellom å spille i komedier og politiske samfunnsdramaer som Michael Clayton (2007; Oscar-nominasjon), Burn After Reading (2008), Up in the Air (2009; Oscar-nominasjon), The Men Who Stare At Goats (Menn Som Stirrer På Geiter, 2009), Anton Corbijns The American (2010), den egenregisserte The Ides of March (Maktens Menn, 2011; Oscar-nominasjon for beste tilrettelagte manus) og The Descendants (2011; Oscar-nominasjon). Som en av produsentene av Argo (2012) vant han Oscar for "beste film".I det intense science fiction-dramaet Gravity (2013) spilte han og Sandra Bullock astronauter som er strandet i verdensrommet, og i miniserien Catch-22 (2019), etter Joseph Hellers romanklassiker, hadde Clooney en liten rolle som en militærsjef besatt av parader. Aktivisme George Clooney har brukt sin posisjon til å skape oppmerksomhet rundt politiske konflikter, som i Darfur i Sudan og Irak-krigen. Han har i tillegg vært involvert i veldedig arbeid i hjemlandet etter katastrofer som terrorangrepet 11. september og orkanen Katrina i 2005. Clooney har vært gift med menneskerettsjuristen Amal Clooney fra 2014.Hans tante Rosemary Clooney (1928-2002) var stor popstjerne på 1950-tallet. Les mer i Store norske leksikon spillefilm film i USA aktivist